**ΕΡΤ1 - Ενημερωτικό σημείωμα προγράμματος**

**ΣΑΒΒΑΤΟ 22 ΦΕΒΡΟΥΑΡΙΟΥ 2025**

**........................................................................................**

**12:00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ**

**13:00 ΕΛΛΗΝΙΚΗ ΤΑΙΝΙΑ**

**«Κάνε με πρωθυπουργό»  Κ  W**

**Κωμωδία, παραγωγής 1965**

**Σκηνοθεσία:** Κώστας Λυχναράς

**Σενάριο:** Νίκος Τσιφόρος, Πολύβιος Βασιλειάδης

**Φωτογραφία:** Στέλιος Ραμάκης

**Παίζουν:** Γιώργος Πάντζας, Μαριάννα Κουράκου, Διονύσης Παπαγιαννόπουλος, Νίτσα Τσαγανέα, Δέσποινα Νικολαΐδου, Αλέκος Τζανετάκος, Γιώργος Βρασιβανόπουλος, Νίκος Ρίζος, Μπέτυ Μοσχονά, Ρένα Αλεβιδιώτου, Άρης Δημόπουλος

**Υπόθεση:** Ο Κίμων, ένας αυταρχικός επιχειρηματίας, δεν επιτρέπει στον νεαρό γιο του Μηνά να έχει οποιαδήποτε ανάμειξη στις δραστηριότητές του, επειδή τον θεωρεί ανεύθυνο. Ο Μηνάς συνδέεται με τη Λίλα, μια πανέξυπνη κοπέλα, η οποία δεν χάνει ευκαιρία να τον συμβουλεύει σωστά σε επιχειρηματικά θέματα. Χάρη σ’ αυτές τις συμβουλές, ο Μηνάς κερδίζει την εμπιστοσύνη του πατέρα του, που πείθεται να του αναθέσει τη διεύθυνση της εταιρείας.

**15:00 ΑΡΧΕΛΑΟΥ 5 (Ε) Κ8**

**Επεισόδια 75ο & 76ο**

**..............................................................................................**

**ΚΥΡΙΑΚΗ 23 ΦΕΒΡΟΥΑΡΙΟΥ 2025**

**........................................................................................**

**18:00 ΑΝΑΛΥΤΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ**

**19:00 ΕΛΛΗΝΙΚΗ ΤΑΙΝΙΑ**

**«Βίβα Ρένα» K W**

**Κωμωδία, παραγωγής** **1967**

**Σκηνοθεσία**: Κώστας Καραγιάννης

**Σενάριο**: Λάκης Μιχαηλίδης

**Φωτογραφία**: Βασίλης Βασιλειάδης

**Μουσική**: Γιώργος Κατσαρός

**Παίζουν**: Ρένα Βλαχοπούλου, Λάμπρος Κωνσταντάρας, Νίκος Ρίζος, Ανδρέας Μπάρκουλης, Νίκος Φέρμας, Αλέκος Κουρής, Δημήτρης Νικολαΐδης, Χρήστος Δοξαράς, Νικήτας Πλατής **Διάρκεια**: 83'
**Υπόθεση**: Η Ρένα, ξεπεσμένη λαϊκή τραγουδίστρια από την Κέρκυρα, ζει στην Αθήνα με τον μπουζουξή αδελφό της Στράτο, ενώ μία εξαδέλφη της, η Πεπίτα ντι Κόρφου με την οποία μοιάζουν σαν δύο σταγόνες νερό, είναι μεγάλη βεντέτα του ελαφρού τραγουδιού και μένει στη Ρώμη με τον αρραβωνιαστικό της Αντόνιο. Ο εφοπλιστής Λάμπρος Φωκάς καλεί στη δεξίωσή του την Πεπίτα, με την οποία είχε γνωριστεί πριν από χρόνια στη Νάπολη –αλλά εκείνη αδυνατεί να προσέλθει. Ένας κατεργάρης ατζέντης παρουσιάζει τη Ρένα στη θέση της Πεπίτα. Αρχικά το τέχνασμα έχει επιτυχία και ο Φωκάς γοητεύεται από την Πεπίτα-Ρένα. Η κομπίνα και η πλαστοπροσωπία αποκαλύπτονται, όταν η Πεπίτα έρχεται στην Ελλάδα για διακοπές. Ο Φωκάς γίνεται έξαλλος, αλλά η Πεπίτα τον ηρεμεί. Δεν έγινε δα και τίποτα…

**21:00 ΠΡΟΣΩΠΑ με τον Χρίστο Βασιλόπουλο (Ε) Κ8  W
«Άννα Φόνσου»**

Την  περιπετειώδη και συναρπαστική ζωή της **Άννας Φόνσου** παρουσιάζει η εκπομπή **«Πρόσωπα με τον Χρίστο Βασιλόπουλο»**.

Η εκπομπή αναδεικνύει τα δύσκολα παιδικά χρόνια της δημοφιλούς ηθοποιού στην Τήνο και στην Καισαριανή, μέσα από τη δική της εξιστόρηση για το πώς στερήθηκε τον πατέρα της όταν ήταν μικρή, καθώς εκείνος βρέθηκε στην εξορία της Μακρονήσου και του Άη Στράτη.

**Η γειτονιά στην Καισαριανή**

Από μαθήτρια ακόμη αναγκάστηκε να εργαστεί ως πλανόδιος μανάβης με βοηθό έναν γάιδαρο, για να επιβιώσει. Περιγράφει τα δύσκολα χρόνια του μεροκάματου και, μαζί με τον Χρίστο Βασιλόπουλο, επιστρέφει στην παλιά της γειτονιά για να βρει το σπίτι όπου μεγάλωσε.

Εκεί την περίμεναν εκπλήξεις: το σιδερένιο μονόζυγο που της είχε κατασκευάσει ο πατέρας της, αλλά και ο ευκάλυπτος που φύτεψε για εκείνη, όταν ήταν κοπελίτσα. Συγκινητικές ήταν και οι στιγμές μέσα στο γήπεδο της Νήαρ Ήστ όπου, περπατώντας στον στίβο, θυμήθηκε τα χρόνια που ήταν αθλήτρια του ιστορικού συλλόγου.

**Από κομπάρσος πρωταγωνίστρια**

Η Άννα Φόνσου εξηγεί στα «ΠΡΟΣΩΠΑ» ότι βρέθηκε στον χώρο του θεάματος τυχαία. Έγινε κομπάρσος στο θέατρο, για να πληρώνει τα δίδακτρα του ιδιωτικού σχολείου της, επειδή την είχαν αποβάλει από τα δημόσια σχολεία της Αττικής, καθώς είχε συμμετάσχει σε μια επεισοδιακή διαδήλωση για την Κύπρο.

Η εκπομπή περιγράφει τα χρόνια της καθιέρωσής της ως πρωταγωνίστριας. Μάλιστα, παρουσιάστηκε από τους παραγωγούς και τον Τύπο της εποχής ως το αντίπαλο δέος της Βουγιουκλάκη, γεγονός που την έφερε σε μια πρόσκαιρη ρήξη μαζί της. Η ηθοποιός θυμάται πώς κατάφερε να ανατρέψει την κατάσταση και να γίνουν φίλες.

Αποκαλύπτει ακόμα τον άγνωστο δεσμό της με τον Ντίνο Ηλιόπουλο και το ξαφνικό τέλος της σχέσης τους, όταν τον εγκατέλειψε για τον επιχειρηματία και αρχιτέκτονα, Κώστα Παρτόγλου. Αυτή ήταν η αιτία που δεν ξαναμίλησαν για 20 ολόκληρα χρόνια.

**Οι ταινίες**

Η Άννα Φόνσου ήταν η μοναδική πρωταγωνίστρια που αναδείχθηκε και πορεύτηκε εκτός Φίνος Φιλμ. Περιγράφει τη διαφωνία της με τον Φίνο, αλλά και την επιλογή της να στραφεί σε ταινίες φιλμ νουάρ, που έγραψαν ιστορία για το ύφος και το ποιοτικό αποτύπωμά τους.

Η εκπομπή φωτίζει, επίσης, τις σχέσεις της με τους άλλους ηθοποιούς και ξεχωρίζει τις συνεργασίες που τη σημάδεψαν. Μια τέτοια ήταν με τον Θανάση Βέγγο που «δοκιμάστηκε», καθώς ήταν η μόνη που τον συναγωνίστηκε στο τρέξιμο και στην ταχύτητα.

**Οι ερωτικές ταινίες**

Η δεκαετία του ’70 ήταν η εποχή της σεξουαλικής απελευθέρωσης και οι ερωτικές ταινίες που γύρισε και η Άννα Φόνσου μια παγκόσμια τάση στον κινηματογράφο. Η ηθοποιός περιγράφει πώς έπεσε θύμα κυκλώματος που εμφάνισαν αυτή και άλλους γνωστούς Έλληνες ηθοποιούς ως πρωταγωνιστές πορνογραφικών ταινιών.

Εξηγεί πώς εντόπισε τις παραποιημένες κόπιες στη Γαλλία και στράφηκε δικαστικά εναντίον των ξένων παραγωγών, για να αποδείξει ότι αλλοίωσαν το αρχικό περιεχόμενο των ταινιών με την προσθήκη «τσόντας», δηλαδή εμβόλιμου πορνογραφικού υλικού. Χρειάστηκε να ξοδέψει χρόνο και χρήμα στα δικαστήρια για να δικαιωθεί και ήταν μια εμπειρία που την τραυμάτισε βαθιά.

Στην εκπομπή μιλούν: Άννα Φόνσου (ηθοποιός), Άση Κρητικού-Φόνσου, (κόρη της ηθοποιού), Εύη Προύσαλη (κριτικός θεάτρου), Χρήστος Νομικός (ηθοποιός), Βάσος Γεώργας (σκηνοθέτης – συγγραφέας), Μαρία-Εύη Αναγνωστάκου (εγγονή της ηθοποιού).

 **22:00 ΑΘΛΗΤΙΚΗ ΚΥΡΙΑΚΗ
..............................................................................................**

**ΣΑΒΒΑΤΟ 1η ΜΑΡΤΙΟΥ 2025**

**........................................................................................**

**12:00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ**

**13:00 ΕΛΛΗΝΙΚΗ ΤΑΙΝΙΑ**

**«Μην ερωτεύεσαι το Σάββατο»  Κ  W**

**Αισθηματική κομεντί, παραγωγής 1962**

**Σκηνοθεσία:**Βασίλης Γεωργιάδης

**Σενάριο:** Ασημάκης Γιαλαμάς, Κώστας Πρετεντέρης

**Μουσική:**Κώστας Καπνίσης

**Φωτογραφία:**Παύλος Φιλίππου

**Παίζουν:** Δημήτρης Παπαμιχαήλ, Danielle Launder, Ανδρέας Φιλιππίδης, Χριστόφορος Νέζερ, Ανδρέας Λαμπράκης, Γιάννης Γκιωνάκης, Σαπφώ Νοταρά, Δέσποινα Στυλιανοπούλου, Χρήστος Τσαγανέας, Δημήτρης Νικολαΐδης, Γιάννης Βογιατζής, Τάσος Γιαννόπουλος, Γιάννης Μαλούχος, Δέσπω Διαμαντίδου, Άγγελος Μαυρόπουλος, Γιάννης Φύριος, Γιώργος Οικονομίδης, Θόδωρος Μπριστογιάννης, Δημήτρης Κάλλας, Νίκος Σάφακας, Κίμων Δημόπουλος, Περικλής Τσουμάνης, Σόνια Φίλντιση, Σταύρος Κλεώπας, Ροζαλί Βιδάλη, Δημήτρης Σημηριώτης, Ροζίτα Παπαδοπούλου, Σύλβιος Λαχανάς, Βιολέττα Σούλη, Νίκος Φωτινιάς, Βάσω Νεοφωτίστου, Γιώργος Δρούγκας, Νότα Παρούση

**Υπόθεση:** Ένας ιδιοκτήτης χρηματιστηριακού γραφείου, ο Σπύρος, αν και εξαπατάται από μία κοπέλα, αντί να την καταγγείλει την ερωτεύεται και έρχεται σε επαφή με τον κύκλο της που αποτελείται από απατεώνες. Ένας απ’ αυτούς προσπαθεί να γοητεύσει μία άπορη κοπέλα για να αρπάξει τα λιγοστά της χρήματα, αλλά ο Σπύρος αποφασίζει να τον σταματήσει.

**15:00 ΑΡΧΕΛΑΟΥ 5 (Ε) Κ8**

**Επεισόδια 77ο & 78ο**

**17:00 ΡΑΝΤΕΒΟΥ... ΣΤΗΝ ΕΥΡΩΠΗ, ΜΕ ΤΗΝ ΕΠΙΣΤΗΜΗ ΜΠΙΝΑΖΗ - ΝΕΟ ΕΠΕΙΣΟΔΙΟ**

**18:00 ΑΝΑΛΥΤΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ**

**19:00 ΕΛΛΗΝΙΚΗ ΤΑΙΝΙΑ**

**«Ενας άφραγκος Ωνάσης» K W**

**Κωμωδία, παραγωγής 1969**

**Σκηνοθεσία:** Κώστας Καραγιάννης

**Σενάριο:** Γιώργος Λαζαρίδης

**Μουσική:** Γιώργος Κατσαρός

**Παίζουν:** Κώστας Βουτσάς, Μέμα Σταθοπούλου, Αιμιλία Υψηλάντη, Θόδωρος Κατσαδράμης, Γιώργος Μοσχίδης, Μαρίκα Νέζερ, Χρήστος Δοξαράς, Ανδρέας Μπάρκουλης, Ραφαήλ Ντενόγιας, Μάκης Δεμίρης

**Διάρκεια:** 96'
**Υπόθεση:**Ο Αγησίλαος Ωνάσης έχει ίδιο επώνυμο με τον διάσημο δισεκατομμυριούχο, όμως ο ίδιος δεν έχει λεφτά. Εργάζεται σε μια επιχείρηση ξενοδοχείων και καταπιέζεται από το διευθυντή του, Βαρβαράκη. Οι τρομεροί πονοκέφαλοι, που νιώθει πολύ συχνά τον τελευταίο καιρό, θα τον οδηγήσουν σ’ έναν γνωστό γιατρό.

Από λάθος στις ακτινογραφίες, θα του ανακοινωθεί ότι είναι ετοιμοθάνατος. Θα απαρνηθεί την αγαπημένη του συνάδελφο Χριστίνα και θα αποδεχτεί την πρόταση μιας ομάδας εργαζομένων σε ξενοδοχείο της Κέρκυρας, ώστε ν’ αναλάβει τη ματαίωση των σχεδίων πώλησης του ξενοδοχείου από τον ιδιοκτήτη Ιάσονα Ζούμπερη. Ο Αγησίλαος παίρνει όλες τις οικονομίες του και αποφασίζει παράλληλα με την εκτέλεση του σχεδίου ματαίωσης της πώλησης, να περάσει τις τελευταίες μέρες της ζωής του σαν πραγματικός Ωνάσης…

**20:45 ΤΑ ΤΕΤΡΑΓΩΝΑ ΤΩΝ ΑΣΤΕΡΩΝ - ΝΕΟ ΕΠΕΙΣΟΔΙΟ**

**..............................................................................................**

**ΚΥΡΙΑΚΗ 2 ΜΑΡΤΙΟΥ 2025**

**........................................................................................**

**12:00 ΕΙΔΗΣΕΙΣ+ΑΘΛΗΤΙΚΑ+ΚΑΙΡΟΣ**

**13:00 ΕΛΛΗΝΙΚΗ ΤΑΙΝΙΑ**

**«Η ζηλιάρα»  Κ  W**

**Κωμωδία, παραγωγής 1968.**

**Σκηνοθεσία:**Κώστας Καραγιάννης

**Σενάριο:**Νίκος Τσεκούρας

**Μουσική:** Γιώργος Κατσαρός

**Παίζουν:**Ρένα Βλαχοπούλου, Γιώργος Κωνσταντίνου, Άννα Μαντζουράνη, Πέτρος Λοχαΐτης, Νικήτας Πλατής, Γιώργος Παπαζήσης, Λαυρέντης Δανέλλος, Καίτη Λαμπροπούλου, Μάκης Δεμίρης, Περικλής Χριστοφορίδης, Αντώνης Παπαδόπουλος, Χρήστος Δοξαράς, Γιώργος Λουκάκης κ.ά.

**Υπόθεση:**Μία παθολογική ζηλιάρα, η Ρένα Παντελιά, έχει κάνει δύσκολη τη ζωή στον άντρα της Αργύρη, ο οποίος τώρα κινδυνεύει να χάσει την υγεία του, ακόμα και τη δουλειά του. Η φαντασία της οργιάζει ασύστολα κι ανακαλύπτει παντού απιστίες. Σε μία από τις προσπάθειές της να τον τσακώσει μαζί με τη φίλη της Ζωζώ, συνειδητοποιεί τις υπερβολές της, αλλά η αγορά ενός μπέιμπι-ντολ από την Πιπίτσα, τηλεφωνήτρια της διαφημιστικής εταιρείας όπου εργάζεται ο Αργύρης, κάνει τη ζήλια της να ξαναφουντώσει. Το ζευγάρι βρίσκεται στα πρόθυρα του διαζυγίου. Όμως, η Ρένα είναι έγκυος. Όλο το κλίμα και οι διαθέσεις της αλλάζουν, γεγονός που θα επανενώσει τους δύο συζύγους.

**15:00 ΜΑΜΑ-ΔΕΣ - Νέο Επεισόδιο**

**15:50 ΤΑ ΤΕΤΡΑΓΩΝΑ ΤΩΝ ΑΣΤΕΡΩΝ (Ε)**

**17:00 ΦΤΑΣΑΜΕ - Νέο Επεισόδιο**

**18:00 ΑΝΑΛΥΤΙΚΟ ΔΕΛΤΙΟ ΕΙΔΗΣΕΩΝ+ΑΘΛΗΤΙΚΑ+ΚΑΙΡΟΣ**

**19:00 ΕΛΛΗΝΙΚΗ ΤΑΙΝΙΑ**

**«Διπλοπενιές» K W**

**Κωμωδία, παραγωγής 1966**

**Σκηνοθεσία**: Γιώργος Σκαλενάκης

**Σενάριο**: Αλέκος Σακελλάριος

**Μουσική**: Σταύρος Ξαρχάκος
**Φωτογραφία**: Νίκος Γαρδέλης

**Παίζουν**: Αλίκη Βουγιουκλάκη, Δημήτρης Παπαμιχαήλ, Βασίλης Αυλωνίτης, Διονύσης Παπαγιαννόπουλος, Ρίκα Διαλυνά, Νικήτας Πλατής, Σάσα Καστούρα, Άρης Μαλλιαγρός, Πέτρος Λοχαΐτης, Χρόνης Εξαρχάκος, Ντίνος Καρύδης, Βάσω Μεριδιώτου, Μπάμπης Ανθόπουλος, Αντουανέτα Ροντοπούλου κ.ά.

**Διάρκεια**: 78'

**Υπόθεση:** Κάποια μέρα που ο Γρηγόρης δουλεύει στην οικοδομή και ταυτόχρονα τραγουδάει, τυχαίνει να περνούν από εκεί ένας μαέστρος, ο Βαγγέλης και δύο μπουζουξήδες. Τον ακούνε, μαγεύονται από την καθάρια φωνή του και του προτείνουν να γίνει μέλος της ορχήστρας τους. Έτσι, ο νιόπαντρος μεροκαματιάρης βρίσκεται και με μια δεύτερη δουλειά, στο νυχτερινό κέντρο του κυρ Λευτέρη. Στο κέντρο έρχεται βέβαια και η γυναίκα του η Μαρίνα, η οποία δεν αργεί να ανέβει στην πίστα, να κάνει τα τσαλίμια της και να μαγέψει τους πάντες. Η επιτυχία της, όμως, έχει δυσμενείς επιπτώσεις στην οικογενειακή ζωή του ζευγαριού, μιας και οι θαυμαστές της Μαρίνας, όπως και οι θαυμάστριες του Γρηγόρη, τους απομακρύνουν τον έναν από τον άλλο. Όμως, οι ζήλιες και οι καβγάδες, ύστερα από κάποια έξαρση, υποχωρούν και το ζευγάρι επανέρχεται στην ομαλή συμβίωση.

*Συμμετοχή στο Φεστιβάλ Σαν Σεμπαστιάν 1966*

**20:30 ΜΟΥΣΙΚΟ ΝΤΟΚΙΜΑΝΤΕΡ**

**22:00 ΑΘΛΗΤΙΚΗ ΚΥΡΙΑΚΗ**

**..............................................................................................**